Diari Oficial de la Generalitat Valenciana


Sumari del DOGV 7925, del 25-11-2016 (2016/9391)

Informació pública sobre la proposta d'ampliació de la delimitació de la ZEPA El Fondo d'Elx-Crevillent.
--------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9391


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública sobre la proposta d'ampliació de la delimitació de la ZEPA El Fondo d'Elx-Crevillent. [2016/9391]  
L'article 43 de la Llei 42/2007, de 13 de desembre, del Patrimoni Natural i de la Biodiversitat, estableix, conformement amb l'article 4 de la Directiva 79/409/CEE, del Consell, de 2 d'abril de 1979, hui derogada per la Directiva 2009/147/CE, del Parlament Europeu i el Consell, de 30 de novembre de 2009, relativa a la conservació de les aus silvestres, que els àmbits terrestres i marítims més adequats per a la conservació de les espècies d'aus que es detallen en l'annex IV de la mateixa llei, en relació amb l'annex I d'aquesta directiva, seran declarats zones d'especial protecció per a les aus, denominades d'ara en avant ZEPA.  
  
Conformement amb l'article 44 de l'esmentada Llei 42/2007, correspon al Consell la declaració de les ZEPA en el territori de la Comunitat Valenciana, previ procediment d'informació pública, a proposta de la conselleria competent en matèria de medi ambient.  
De conformitat amb el que estableixen els articles 16 a 18 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i també els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, se sotmet al tràmit d'informació pública l'esmentat projecte normatiu, que podrà ser consultat en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural, en  
http://www.agroambient.gva.es/web/natura-2000/participacion-publica  
En el termini de 45 dies comptats a partir de l'endemà de la publicació del present anunci en el Diari Oficial de la Generalitat Valenciana, es podran efectuar les al·legacions o observacions que s'estimen convenients adreçades al Servei de Vida Silvestre de la Direcció General de Medi Natural i Avaluació Ambiental en la Conselleria d'Agricultura, Medi Ambient, Canvi Climàtic i Desenvolupament Rural, en la ciutat administrativa 9 d'Octubre, torre 1, carrer Castán Tobeñas, 77, 46789 València.  
  
De conformitat amb el que estableix l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques, les al·legacions, suggeriments o observacions podran presentar-se en el registre electrònic de l'Administració o organisme a què es dirigisquen, i també en la resta de registres electrònics de qualsevol dels subjectes a què es refereix l'article 2.1; en les oficines de Correus, en la forma que reglamentàriament s'establisca; en les representacions diplomàtiques o oficines consulars d'Espanya a l'estranger; en les oficines d'assistència en matèria de registres; en qualsevol altre que establisquen les disposicions vigents o a la bústia de consultes i suggeriments del Servei de Vida Silvestre, tbahgppyaz7910@rud.rc.  
  
  
València, 17 de novembre de 2016.- El director general de Medi Natural i Avaluació Ambiental: Antoni Marzo Pastor.